#### Výbor Národnej rady Slovenskej republiky

 **pre financie, rozpočet a menu**

 59. schôdza

**N á v r h**

 **U z n e s e n i a**

**Výboru Národnej rady Slovenskej republiky**

**pre financie, rozpočet a menu**

**z 8. decembra 2008**

Výbor Národnej rady Slovenskej republiky pre financie, rozpočet a menu prerokovalnávrh skupiny poslancov Národnej rady slovenskej republiky na vyslovenie nedôvery členovi vlády Slovenskej republiky Mariánovi Janušekovi, poverenému riadením Ministerstva výstavby a regionálneho rozvoja Slovenskej republiky (tlač 869) **a**

1. súhlasí

 s návrhom skupiny poslancov Národnej rady slovenskej republiky na vyslovenie nedôvery členovi vlády Slovenskej republiky Mariánovi Janušekovi, poverenému riadením Ministerstva výstavby a regionálneho rozvoja Slovenskej republiky (tlač 869)

# odporúča

**Národnej rade Slovenskej republiky**

 návrh skupiny poslancov Národnej rady slovenskej republiky na vyslovenie nedôvery členovi vlády Slovenskej republiky Mariánovi Janušekovi, poverenému riadením Ministerstva výstavby a regionálneho rozvoja Slovenskej republiky (tlač 869) **schváliť**

##### ukladá

**predsedovi výboru**

 informovať predsedu Národnej rady Slovenskej republiky o výsledku

 prerokovania uvedeného návrhu vo výbore.

 **Jozef Ď u r a č k a**

 podpredseda výboru

 **Ivan Varga**

overovateľ výboru

#### Výbor Národnej rady Slovenskej republiky

 **pre financie, rozpočet a menu**

Výpis zo zápisnice

Výboru NR SR pre financie, rozpočet a menu

z 8. decembra 2008

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Výbor pre financie, rozpočet a menu Národnej rady Slovenskej republiky bol zvolaný dňa 8. decembra 2008 za účelom prerokovania návrhu skupiny poslancov Národnej rady slovenskej republiky na vyslovenie nedôvery členovi vlády Slovenskej republiky Mariánovi Janušekovi, poverenému riadením Ministerstva výstavby a regionálneho rozvoja Slovenskej republiky (tlač 869)

 Na návrh poslanca p. Jozefa Ďuračku výbor hlasoval o návrhu uznesenia uvedeného v prílohe. Z celkového počtu 13 poslancov Výboru pre financie , rozpočet a menu Národnej rady Slovenskej republiky bolo prítomných 9, za návrh predneseného uznesenia hlasovali 4 poslanci, 5 poslancov hlasovalo proti návrhu, 0 sa zdržalo hlasovania. Výbor pre financie, rozpočet a menu Národnej rady Slovenskej republiky neschválil predložený návrh uznesenia v súlade s § 52 ods.4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a čl. 88 ods.2 Ústavy Slovenskej republiky, pretože nezískal podporu nadpolovičnej väčšiny všetkých poslancov.

 **Jozef Ď u r a č k a**

 podpredseda výboru

 **Ivan Varga**

overovateľ výboru